Main Menu
Visitors Counter
ກອງປະຊຸມການສຳມະນາ ກ່ຽວກັບ ການນຳສະເໜີໂຕແບບ/ຮູບແບບ ລະບົບການຄຸ້ມຄອງການນຳໃຊ້ທີ່ດິນ ແລະ ຄຸ້ມຄອງຈັດສັນພືດເຂົ້າໃນ ວຽກງານການພັດທະນາຂະແໜງການ ກະສິກຳ ແລະ ປ່າໄມ້ ແລະ ພັດທະນາຊົນນະບົດ
ໃນຕອນແລງຂອງວັນທີ 15 ມິຖຸນາ 2017 ຫ້ອງການສະພາວິທະຍາສາດເຕັກນິກກະສິກຳ ແລະ ປ່າໄມ້ ຮ່ວມກັບ ບໍລິສັດ ສະເປັກອາຍລາວ ຈຳກັດ ໄດ້ຈັດການສຳມະນາ ກ່ຽວກັບການນຳສະເໜີໂຕແບບ/ຮູບແບບ ລະບົບການຄຸ້ມຄອງການນຳໃຊ້ທີ່ດິນ ແລະ ຄຸ້ມຄອງຈັດສັນພືດເຂົ້າໃນວຽກງານການພັດທະນາຂະແໜງການກະສິກຳ, ປ່າ ໄມ້ ແລະ ພັດທະນາຊົນນະບົດ ຂື້ນທີ່ຫ້ອງປະຊຸມຂອງ ສູນຂໍ້ມູນຂ່າວສານ, ກະຊວງກະສິກຳ ແລະ ປ່າໄມ້ ໂດຍພາຍໃຕ້ການເປັນປະທານຂອງ ທ່ານ ຄຳແກ້ວ ປັນຍາສີຣິ ຮອງຫົວໜ້າຫ້ອງການສະພາວິທະຍາສາດເຕັກນິກກະສິກໍາ ແລະ ປ່າໄມ້ ໂດຍມີຜູ້ຕາງໜ້າມາຈາກກົມສົ່ງເສີມກະສິກຳ ແລະ ສະຫະກອນ, ກົມແຜນການ ແລະ ການຮ່ວມມື, ກົມປູກຝັງ, ກົມລ້ຽງສັດ ແລະ ການປະມົງ, ກົມຄຸ້ມຄອງ ແລະ ພັດທະນາທີ່ດິນກະສິກຳ, ສະຖາບັນຄົ້ນຄວ້າກະສິກຳ ແລະ ປ່າໄມ້ແຫ່ງຊາດ ແລະ ຄະນະພັດທະນາຊົນນະບົດສູນກາງ ລວມທັງໝົດມີ 16 ທ່ານ, ຍິງ 4 ທ່ານ (ມີລາຍຊື່ຄັດຕິດມາພ້ອມນີ້).
ໂດຍມີຈຸດປະສົງເພື່ອ:
-
ເພື່ອນຳສະເໜີ ແລະ ເຜີຍແຜ່ ລະບົບການຄຸ້ມຄອງການນຳໃຊ້ທີ່ດິນ ແລະ ຄຸ້ມຄອງຈັດສັນພືດເຂົ້າໃນວຽກງານການພັດທະນາຂະແໜງການກະສິກຳ, ປ່າໄມ້ ແລະ ພັດທະນາຊົນນະບົດ.
-
ເພື່ອສົນທະນາ ແລະ ແລກປ່ຽນຂໍ້ຄິດເຫັນ ກ່ຽວກັບລະບົບການຄຸ້ມຄອງການນຳໃຊ້ທີ່ດິນ ແລະ ຄຸ້ມຄອງຈັດສັນພືດ ເພື່ອຈະຊ່ວຍໃຫ້ສາມາດນໍາເອົາລະບົບ/ຮູບແບບດັ່ງກ່າວ ໄປນໍາໄຊ້ໄດ້, ເຮັດໄດ້ສໍາເລັດຜົນ, ບັນລຸໄດ້ຄົບຖ້ວນ ແລະ ທັນເວລາ ຕາມແຜນການຂອງກະຊວງທີ່ວາງໄວ້.
ໃນກອງປະຊຸມ ຍັງໄດ້ຮັບຟັງການນຳສະເໜີໂດຍຫຍໍ້ຂອງທ່ານ Zhan Hongyuan ກ່ຽວກັບຄວາມເປັນມາຂອງ ບໍລິສັດ ສະເປັກ ອາຍລາວ ຈຳກັດ , ຈາກນັ້ນທ່ານ Nathakorn JONGJARUPONG ຊ່ຽວຊານຂອງບໍລິສັດ ກໍ່ໄດ້ນຳ ສະເໜີລະບົບ/ຮູບແບບ ການຄຸ້ມຄອງການນຳໃຊ້ທີ່ດິນ ແລະ ຄຸ້ມຄອງຈັດສັນພືດເຂົ້າໃນວຽກງານການພັດທະນາຂະແໜງ ການກະສິກຳ, ປ່າໄມ້ ແລະ ພັດທະນາຊົນນະບົດ.
ຫຼັງຈາກນັ້ນ ຜູ້ເຂົ້າຮ່ວມກອງປະຊຸມທັງໝົດໄດ້ສົນທະນາ, ປະກອບຄຳຄິດເຫັນ ແລະ ເຫັນດີເປັນເອກະພາບດັ່ງນີ້:
-
ແຕ່ລະພາກສ່ວນເຫັນດີ ຈະນຳເອົາລະບົບການຄຸ້ມຄອງການນຳໃຊ້ທີ່ດິນ ແລະ ຄຸ້ມຄອງຈັດສັນພືດເຂົ້າໃນວຽກ ງານການພັດທະນາຂະແໜງການກະສິກຳ, ປ່າໄມ້ ແລະ ພັດທະນາຊົນນະບົດ ໄປເຜີຍແຜ່ຢູ່ໃນກົມກອງ ແລະ ສະຖາບັນຂອງຕົນ.
- Category: News
- Published Date
- Hits: 238